Verlede Saterdag se 52-12 nederlaag teen die Natalse Haaie te Empangeni, sal die Kavaliers aanspoor om hul verdediging en dissipline op te knap teen die Kings. Die Kavaliers het die eerste drie van die wedstryd gedruk deur die oopkant-flank Freginald Africa, maar kon ondanks ‘n stewige begin nie die voortou verdedig nie. Met die haker Clemen Lewis wat laat in die eerste helfde ‘n geelkaart ontvang het, was dit neusie verby vir die besoekende Kavaliers, wat toe reeds 5-19 agter was. Die rustydtelling was 24-5 in die guns van die tuisspan.